Slovenská obchodná inšpekcia v termíne  od 21.02. – 18.03.2011 vykonala kontrolnú akciu zameranú na kontrolu  označovania určených elektrických spotrebičov pre domácnosť a svetelných zdrojov energetickým štítkom. 
Cieľom bolo preveriť dodržiavanie ustanovení NV SR, ktorými sa ustanovujú podrobnosti označovania určených elektrických spotrebičov pre domácnosť a svetelných zdrojov energetickým štítkom a skontrolovať informácie  v podkladoch na zásielkový predaj a iné typy predaja na diaľku. Súčasne sa kontrolovalo, či sú tieto výrobky v ponuke              pre spotrebiteľa uvádzané s návodmi na použitie v slovenskom jazyku.

Predmetom kontroly boli nasledovné určené výrobky:

elektrické rúry na pečenie, 
chladničky, mrazničky a ich kombinácie
práčky, kombinované práčky so sušičkou, elektrické bubnové sušičky,
umývačky riadu, 
klimatizačné jednotky, 
svetelné zdroje.

Obsah kontroly

1.	Skontrolovať, či sú splnené požiadavky na označovanie určených výrobkov energetickým štítkom v zmysle príslušných NV SR.

•	energetický štítok musí byť umiestnený na určený výrobok tak, aby bol zreteľne viditeľný a čitateľný,
•	jeho vyobrazenie a obsah musí spĺňať požiadavky uvedené v prílohe príslušného NV SR,
•	údaj o hluku musí byť uvedený v príslušnej časti energetického štítka,             ak určený výrobok má v sebe zabudovaný zdroj hluku.
 
2.	Skontrolovať, či sú v podkladoch na zásielkový predaj a iné typy predaja na diaľku   pre určené výrobky uvedené požadované informácie v zmysle príslušných NV SR.

•	obchodná značka výrobcu alebo dovozcu a identifikačná značka modelu,
•	trieda energetickej hospodárnosti,
•	použiteľný objem,
•	veľkosť,
•	hlučnosť.

3.	Skontrolovať, či návod na používanie určených výrobkov je napísaný v slovenskom jazyku.

Výsledky kontroly:

	Inšpektori SOI vykonali kontroly v 226 PJ. Z toho v 10 prípadoch išlo o zásielkový predaj a iné typy predaja na diaľku. Nedostatky boli zistené celkom v 126 PJ. V 7 prípadoch boli zistené nedostatky pri zásielkovom predaji a iných typoch predaja na diaľku. Všetky kontrolované PJ boli distribútori.  Skontrolovaných bolo 8 648 druhov určených výrobkov. Vizuálnou kontrolou boli zistené nedostatky  na 729 druhoch kontrolovaných výrobkov v celkovej hodnote 284 248,48 €.

Prehľad počtu druhov a ich hodnota v členení podľa zistených nedostatkov je uvedený v tabuľke:

Zistený nedostatok	Počet druhov	Hodnota v €
	
Označenie určeného výrobku energetickým štítkom – chýbalo, nedostatočné	625	245 970,48	
Podklady pre spotrebiteľa určené pre zásielkový predaj a iné typy predaja na diaľku  určených výrobkov - nedostatočné	25	      14 313,53	
Návod na použitie – v cudzom jazyku	86	36 200,45	
Poznámka: Na niektorých druhoch kontrolovaných výrobkov sa vyskytlo súbežne aj viac 
                   odlišných nedostatkov.

•	Označovanie určených výrobkov energetickým štítkom  chýbalo alebo bolo nedostatočné pri 625 druhoch výrobkov. Najčastejšie v energetických štítkoch chýbal údaj o emitovanom hluku.

•	Nedostatky v podkladoch pre spotrebiteľa určených pre zásielkový predaj a iné typy predaja na diaľku určených výrobkov boli zistené pri 25 druhoch. Išlo                     napr. o neoznačenie mena alebo obchodnej značky výrobcu alebo dovozcu, triedy účinnosti prania atď.

•	Návody na použitie boli pri 86 druhoch kontrolovaných výrobkov v cudzom jazyku.

Nedostatky týkajúce sa označenia kontrolovaných výrobkov energetickými štítkami, poskytnutia úplných podkladov pre spotrebiteľa pri zásielkovom predaji a iných typoch predaja na diaľku, návodov  na použitie boli kontrolovanými subjektami odstránené dobrovoľne na 635 druhoch kontrolovaných výrobkov v hodnote 245 816,48 €. V prípade      94 druhov v  hodnote 38 432 € bola ochrana trhu zabezpečená uložením opatrení na mieste, ktorými bol zakázaný ich  predaj a dodávka do doby odstránenia nedostatkov. 

Záver

Cieľom tejto kontrolnej akcie bolo preverenie, či sú v ponuke pre spotrebiteľov výrobky  správne označené energetickým štítkom. Ďalej či sú pre nich v podkladoch              na zásielkový predaj a iné typy predaja na diaľku uvedené požadované informácie v zmysle príslušných NV SR. Tiež, či sú spotrebiteľom poskytované návody na použitie v slovenskom jazyku. 

Kontrolou boli zistené nedostatky na 8,42 %  z celkove 8 648 druhov  kontrolovaných výrobkov. Medzi nedostatkami bolo najviac zastúpené neúplné alebo chýbajúce označenie výrobku energetickým štítkom. Ide o nedostatok poukazujúci na nedôslednosť operátorov v celom distribučnom reťazci s ohľadom na to, že táto požiadavka je v platnosti už dlhšie časové obdobie. Potvrdzuje to aj zistenie, že nedostatky sa zistili v 55,75 %  z celkom kontrolovaných 226 PJ.

Vzhľadom na význam správneho označenia určených výrobkov energetickým štítkom  pre správne rozhodovanie spotrebiteľa, ako aj s prihliadnutím na to, že ku koncu roka              sa začínajú niektoré druhy určených výrobkov označovať novým energetickým štítkom, bude SOI v kontrolných akciách takéhoto zamerania pokračovať aj v budúcnosti.

Opatrenia

1.	Z každej vykonanej kontroly bol inšpektormi SOI spísaný inšpekčný záznam          a pri zistených nedostatkoch boli vydané záväzné pokyny na ich odstránenie.

2.	Podľa ustanovenia § 6 ods. 1 písm. a) bod 1. zákona č. 128/2002 Z.z. v znení neskorších predpisov boli pre nesplnenie si informačných povinností vydané opatrenia na mieste na zákaz predaja a dodávky na 94 druhov kontrolovaných výrobkov 
            v  hodnote 38 432,- € do doby vykonania nápravy.

3.	Na  635 druhov kontrolovaných výrobkov v hodnote 245 816,48 € prijali kontrolované osoby dobrovoľné opatrenia na odstránenie zistených nedostatkov.

4.	V rámci kontrolnej akcie bolo do doby spracovania informácie zahájených                 22 správnych konaní na uloženie sankčných postihov za zistené nedostatky.